**ELŐTERJESZTÉS**

Tiszavasvári Város Önkormányzata Képviselő-testületének

**2017. szeptember 28-án**

 tartandó rendes ülésére

Az előterjesztés tárgya: **Szelektív hulladékgyűjtő szigetek áthelyezéséről, megszüntetéséről**

Melléklet: -

A napirend előterjesztője: Dr. Fülöp Erik polgármester

Az előterjesztést készítette: Erdei Kolett köztisztviselő

Ügyiratszám: 318/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. pontja |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2017.szeptember 22.

Erdei Kolett

 témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e-mail: tvonkph@tiszavasvari.hu

Témafelelős: Erdei Kolett

**E L Ő T E R J E S Z T É S**

- a Képviselő-testülethez -

**Szelektív hulladékgyűjtő szigetek áthelyezéséről, megszüntetéséről**

**Tisztelt Képviselő-testület!**

A Képviselő-testület **2016. januárban vizsgálta felül a Tiszavasváriban lévő szelektív szigetek helyzetét**, és 7/2016. (I.27.) Kt. számú határozatával úgy döntött, hogy a települési hulladék hulladékgyűjtő szigeten történő elhelyezése **csak kiegészítő megoldásként**, elsősorban olyan sűrűn lakott településrészeken legyen alkalmazható, ahol az elkülönítetten gyűjtött háztartási hulladék házhoz menő gyűjtése és elszállítása nem biztosítható.

**Az alábbi helyszíneken vannak** **szelektív hulladékgyűjtő szigetek kihelyezve**: **Gyári lakótelep 2 db**, **Krúdy lakótelep 2 db**, Vágóhíd u., Vasvári P. u. 1-7. (belső udvar).

1. **A Gyári lakótelep lakói jelezték, hogy az épületnél lévő hulladékgyűjtő sziget (Eszterházy u. 11. szám alatti társasháznál) áthelyezését indokoltnak tartják,** mivel azt sokan nem a rendeletetésének megfelelően használják. Nehézségekbe ütközik annak folyamatos rendben tartása, ezáltal a terület és a társasház környezete rendezetlenné vált. A **lakók javasolják, hogy a hulladékgyűjtő sziget kerüljön áthelyezésre.**
2. **A Kossuth u. 13. szám alatt lévő üzletek tulajdonosai kérik, hogy az üzleteik mellett elhelyezkedő parkolóban lévő hulladékgyűjtő sziget (Krúdy lakótelepen) kerüljön szintén áthelyezésre.** Indokaik között szerepel, hogy a lakók a konténereket nem rendeltetésszerűen használják, nem oda illő hulladékot raknak bele. Az üveg gyűjtésére szánt konténer mellett felhalmozódott üvegszilánkok veszélyeztetik az ott parkoló autókat.

**II. Jogszabályi háttér**

A hulladékról szóló 2012. évi CLXXXV. törvény (továbbiakban: Htv.) 35.§ (2) pontja alapján a települési önkormányzat gondoskodik az elkülönített hulladékgyűjtési rendszer helyi feltételeinek megszervezéséről.

A Htv. 2.§ (1) bekezdés 6. pontja szerint ***elkülönítetten gyűjtött hulladék****:* olyan hulladék, amelyet fajta és jelleg – adott esetben típus – szerint a képződés helyén a vegyes hulladéktól, illetve más fajtájú, jellegű vagy típusú hulladéktól elkülönítve gyűjtenek.

A hulladékgazdálkodási közszolgáltatás végzésének feltételeiről szóló 385/2014. (XII.31.) Korm. rendelet (továbbiakban: R.) 9. § (4) bekezdése alapján a közszolgáltató – a (6) bekezdésben meghatározott kivétellel – az ingatlanhasználótól **legalább a következő hulladékfajtákat házhoz menő gyűjtési rendszerben szállítja el: műanyaghulladék, fémhulladék, papírhulladék, vegyes hulladék.**

A R. 9. § (5) bekezdése alapján a házhoz menő gyűjtési rendszer mellett a közszolgáltató az egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX. 29.) Korm. rendelet 1. mellékletében meghatározott műanyag-, fém- és papírhulladék elkülönített gyűjtését az általa üzemeltetett hulladékgyűjtő udvarban is biztosítja. Ha az üveghulladék elkülönített gyűjtését a közszolgáltató házhoz menő gyűjtési rendszer keretében nem biztosítja, **az üveghulladékot** legalább hulladékgyűjtő udvarban és **hulladékgyűjtő szigeten veszi át.**

A Htv. 43.§ (3) bekezdés a) pontja szerint az elkülönített hulladékgyűjtési rendszert a közszolgáltató úgy alakítja ki, hogy legalább a települési papír-, üveg-, műanyag, fém- és zöldhulladék elkülönített gyűjtése biztosított legyen; b) pontja a házhoz menő gyűjtés minél több fajtájú és jellegű települési hulladék esetében biztosított legyen; c) pontja a lomhulladék átvételének, összegyűjtésének és elszállításának megszervezése biztosított legyen; d) pontja **a települési hulladék hulladékgyűjtő szigeten történő elhelyezése csak kiegészítő megoldásként, elsősorban olyan sűrűn lakott településrészeken legyen alkalmazható, ahol az elkülönítetten gyűjtött háztartási hulladék házhoz menő gyűjtése és elszállítása nem biztosítható.**

A Szabolcs-Szatmár-Bereg Megyei Szilárdhulladék-gazdálkodási Társulás sikeresen pályázott a települési szilárdhulladék-gazdálkodási rendszerének fejlesztésére a KEOP-1.1.1/2F/09-11-2012-0003 sz. projekt keretében. A fejlesztés részeként **beszerzésre kerültek 240 l-es szelektív hulladékgyűjtő edények,** melyeket a Társulás biztosított az ingatlanhasználók részére az eddig használt szelektív hulladékgyűjtő (sárga) zsákok helyett.

A hulladékgyűjtő edények **átvételére a társasházban lakók részére is lehetőség van**, a közszolgáltató Nyíregyháza, Bokréta u. 22. szám alatti telephelyén.

 **Megvizsgáltuk az áthelyezés lehetőségét**, hogy ne kerüljön megszüntetésre egy hulladékgyűjtő edény sem. A Krúdy, illetve Gyári lakótelepen **2-2 hulladékgyűjtő sziget van kialakítva**, így **javaslom, 1 hulladékgyűjtő sziget kialakítását lakótelepenként.** A Krúdy lakótelepen (nyomdával szemközti parkoló) lévő hulladékgyűjtő szigethez áthelyezésre kerül a Kossuth u. 13. szám alatt lévő üzletek mellett elhelyezkedő parkolóban lévő edények. Hasonlóképpen a Gyári lakótelepen a Kabay János u. 17. sz. alatti társasházaknál kialakított szigethez átkerül az Eszterházy u. 11. szám alatti társasház előtti szelektív edények.

A fent ismertetettek alapján **javaslom a Tiszavasvári, Kossuth u. 13. szám alatt lévő üzletek mellett elhelyezkedő parkolóban lévő szelektív hulladékgyűjtő sziget, illetve az Eszterházy u. 11. szám alatti társasház előtt elhelyezkedő hulladékgyűjtő sziget áthelyezését**.

Az alábbi helyszíneken maradnak a hulladékgyűjtő szigetek:

**Gyári lakótelep 1 db, Krúdy lakótelep 1 db, Vágóhíd u., Vasvári P. u. 1-7. (belső udvar).**

Fentiek alapján kérem, hogy az előterjesztést megtárgyalni a határozat – tervezetet elfogadni szíveskedjenek.

Tiszavasvári, 2017. szeptember 22.

 **Dr. Fülöp Erik**

 **polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…/2017. (…….) Kt. számú**

**határozata**

**Szelektív hulladékgyűjtő szigetek áthelyezésről, megszüntetéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. tv. 107. §-ában foglalt hatáskörében eljárva az alábbi határozatot hozza:

1. **úgy dönt, hogy** – figyelembe véve a hulladékról szóló törvény azon rendelkezését, mely szerint a települési hulladék hulladékgyűjtő szigeten történő elhelyezése csak kiegészítő megoldásként, elsősorban olyan sűrűn lakott településrészeken legyen alkalmazható, ahol az elkülönítetten gyűjtött háztartási hulladék házhoz menő gyűjtése és elszállítása nem biztosítható –
2. **a** **Tiszavasvári, Kossuth u. 13. szám alatti üzletek mellett** elhelyezkedő parkolóban **lévő szelektív hulladékgyűjtő szigetet áthelyezi, a Krúdy lakótelepen lévő** (nyomdával szemközti parkoló) **meglévő** **szelektív hulladékgyűjtő szigethez,**
3. **a Tiszavasvári, Eszterházy u. 11. szám alatti társasház előtt lévő szelektív hulladékgyűjtő szigetet áthelyezi, a Gyári lakótelepen** (Kabay János u. 17. sz. alatti társasházaknál) **meglévő szelektív szigethez.**

**Határidő:** azonnal **Felelős:** Dr. Fülöp Erik polgármester

1. Felkéri a Tiva-Szolg. Nonprofit Kft.-t, hogy az 1. pontban foglalt döntés végrehajtása érdekében tegye meg a szükséges intézkedéseket.

**Határidő:** esedékességkor **Felelős:** Szabó András ügyvezető

1. Felkéri a polgármestert, hogy jelen döntésről tájékoztassa az Észak-alföldi Környezetgazdálkodási Nonprofit Kft. és a Térségi Hulladék-gazdálkodási Nonprofit Kft. ügyvezetőjét.

**Határidő:** azonnal **Felelős:** Dr. Fülöp Erik polgármester